
บทคัดย่อ

บทคัดย่อนี้เป็นเพียงตัวอย่างการจัดรูปแบบสำหรับการเตรียมต้นฉบับ โดยทั่วไปควรมีความยาวประมาณ 150–250 คำ และประกอบด้วยความเป็นมา วัตถุประสงค์ วิธีการวิจัย ผลการศึกษาที่สำคัญ และข้อสรุปของงานวิจัย โดยไม่ควรอ้างอิงเอกสาร รูปภาพ หรือตารางในบทคัดย่อ เนื้อหาควรเขียนเป็นย่อหน้าเดียว ใช้ภาษาที่กระชับ ชัดเจน และสะท้อนสาระสำคัญของงานวิจัยทั้งหมด

คำสำคัญ: คำสำคัญ 1; คำสำคัญ 2; คำสำคัญ 3; คำสำคัญ 4; คำสำคัญ 5

1.บทนำ  
	เนื่องจากในปัจจุบันผู้คนนิยมรับประทานอาหารประเภท ปิ้ง ย่าง กันมากขึ้น  ฉะนั้นร้านอาหารที่เป็นตัวเลือกหลักที่ผู้นิยมนิยมมารับประทานก็คือร้านหมูกระทะ  เพราะเป็นร้านที่สามารถเดินทางไปกินได้สะดวก มีอาหารมากมาย  หลายอย่างให้เลือกรับประทาน  ซึ่งในปัจจุบันพบว่ามีร้านหมูกระทะเปิดทำการเป็นจำนวนมากโดยรอบมหาวิทยาลัยนเรศวร  ทำให้ผู้คนที่อยู่บริเวณโดยรอบมหาวิทยาลัยนเรศวรเดินทางเข้ามาใช้บริการร้านหมูกระทะเป็นจำนวนมาก  ซึ่งนั่นทำให้เกิดกิจกรรมต่าง ๆ มากมายที่ก่อให้เกิดฝุ่นละอองฟุ้งกระจายในชั้นบรรยากาศ (Meng and Sun, 2022) ไม่ว่าจะเป็นฝุ่นละอองที่มาจากภายนอก  หรือภายในร้านหมูกระทะ เช่น การเดินทางด้วยพาหนะเพื่อมาใช้บริการ การเดินเท้าภายในร้าน และการประกอบกิจการ เป็นต้น (คมสันต์ และกาญจนา, 2555)  ดังนั้นคณะผู้จัดทำโครงงานวิจัยจึงมีความสนใจที่จะศึกษาเพื่อวัดปริมาณฝุ่น PM10 ในร้านหมูกระทะเพื่อลดความเสี่ยงจากอันตรายที่อาจจะเกิดขึ้นได้เมื่อไปรับประทานหมูกระทะ

2.วิธีการศึกษา  
เก็บตัวอย่างฝุ่นละออง PM10 โดยทำการเก็บตัวอย่างภายในร้านหมูกระทะ ต.ท่าโพธิ์ อ. เมือง  จ.พิษณุโลกเก็บตัวอย่างฝุ่นละอองขนาดเล็กกว่า 10 ไมครอน (PM10) จำนวนทั้งหมด 47 ตัวอย่าง ทำการเก็บตัวอย่างโดยใช้เครื่อง Personal Air Sampler ซึ่งเป็นเครื่องที่มีอัตราเร็วของการดูดอากาศคงที่ประมาณ 1.7 ลิตรต่อนาที ทำการเก็บตัวอย่างต่อเนื่องเป็นระยะเวลา 240 นาที โดยใช้กระดาษกรอง (Glass Micro Fiber Filter) ขนาดเส้นผ่านศูนย์กลาง 37 มิลลิเมตร จำนวน 1 แผ่นต่อครั้ง ติดตั้งในตลับกระดาษกรอง 3 ชั้น ต่อเข้ากับหัวแยกเก็บฝุ่นละอองแบบไซโคลน เก็บตัวอย่างบริเวณทางเข้า ที่ตักอาหาร และตัวคนที่มารับประทานหมูกระทะ และเตา บริเวณที่รับประทานที่มีหลังคาและไม่มีหลังคา (สมานชัย, 2543)

3.ผลการศึกษาและวิจารณ์ผล 
	จากการทดลองเก็บตัวอย่างฝุ่น PM10 ภายในร้านหมูกระทะ ต.ท่าโพธิ์ อ.เมือง จ.พิษณุโลกได้ทำการเก็บตัวอย่างฝุ่น PM10 บริเวณทางเข้าร้าน ที่ตักอาหาร บริเวณเหนือเตาและตัวผู้บริโภคหมูกระทะ ที่รับประทานที่มีหลังคาและไม่มีหลังคา  ที่รับประทานส่วนบุคคล (มีหลังคา เปิดโล่ง)  ซึ่งสถานที่ที่ทำการเก็บตัวอย่างเป็นร้านที่มีหลังคาสูง ไม่มีผนัง เปิดโล่ง โดยเก็บเป็นตัวอย่างเป็นระยะเวลา 240 นาที ในช่วงเวลา 18.00 น.–22.00 น. จากผลการทดลอง  พบปริมาณฝุ่นPM10 ที่เกิดขึ้นภายในร้านหมูกระทะ ต.ท่าโพธิ์ อ.เมือง จ.พิษณุโลก ได้ผลวิจัยดังนี้
จากตารางที่ 1 พบ ปริมาณฝุ่น PM10 บริเวณทางเข้าร้านและบริเวณที่ตักอาหาร ภายในร้านหมูกระทะ พบว่าปริมาณฝุ่น PM10 บริเวณทางเข้าร้านมีค่า 48.20 µg /m3 บริเวณที่ตักอาหารมีค่า 31.86 µg /m3 ซึ่งมีค่าไม่เกินค่ามาตรฐาน (ค่ามาตรฐานปริมาณฝุ่น PM10 เฉลี่ย 24 ชั่วโมงภายในบรรยากาศโดยทั่วไป 120 µg /m3 )

ตารางที่ 1 ปริมาณฝุ่น PM10 บริเวณต่างๆ
	ตำแหน่งเก็บตัวอย่าง
	PM10 (µg/m³)
	หมายเหตุ

	ทางเข้าร้าน
	48.2
	ต่ำกว่ามาตรฐาน

	จุดตักอาหาร
	31.86
	ต่ำกว่ามาตรฐาน

	เหนือเตา (ไม่มีหลังคา)
	30.23
	สูงสุด



ปริมาณฝุ่น PM10 ที่ผู้บริโภคจะได้รับจากการรับประทานหมูกระทะ พบว่า ปริมาณฝุ่น PM10 บริเวณเหนือเตา จุดที่มีค่าเฉลี่ยสูงสุดคือบริเวณที่ไม่มีหลังคา มีค่า 30.23 µg/m3  รองลงมา คือ บริเวณที่รับประทานส่วนบุคคล  มีค่า 22.88 µg/m3 และมีค่าเฉลี่ยต่ำที่สุดคือ บริเวณที่มีหลังคา มีค่า 22.78 µg/m3 ตามลำดับ ซึ่งสอดคล้องกับงานวิจัยของ สมานชัย (2543) ที่พบว่า ปริมาณฝุ่น PM10 บริเวณเหนือเตามีค่าสูงที่สุด ปริมาณฝุ่น PM10 ที่ติดกับตัวผู้บริโภค จุดที่มีค่าเฉลี่ยสูงสุด คือ บริเวณที่ไม่มีหลังคา มีค่า 13.07 µg/m3 รองลงมาคือบริเวณที่มีหลังคา มีค่า 9.80 µg/m3 และมีค่าเฉลี่ยต่ำที่สุดคือ บริเวณที่รับประทานส่วนบุคคล  มีค่า 8.17 µg/m3 ดังแสดงในภาพที่ 1 

[image: ]

ภาพที่ 1 การเปรียบเทียบปริมาณฝุ่น ณ จุดเก็บตัวอย่างต่างๆ

การเปรียบเทียบปริมาณฝุ่น PM10 ที่เกิดขึ้นเกิดขึ้นภายในร้าน พบว่าบริเวณที่รับประทานที่ไม่มีหลังคา มีค่าเฉลี่ยฝุ่น PM10 สูงสุด รองลงมาเป็นบริเวณที่รับประทานที่มีหลังคาและที่รับประทานส่วนบุคคล (มีหลังคา เปิดโล่ง) ตามลำดับ อาจมีเหตุผลเนื่องจากบริเวณดังกล่าวใกล้กับถนน ที่มีแหล่งกำเนิดอื่นคือจากรถยนต์ และมีผลเนื่องจากการตรวจวัด ทำการวัดในทิศทางใต้ลม (Gao, et al., 2020)

4.สรุปผลการศึกษา   
	ปริมาณฝุ่น PM10 บริเวณทางเข้าร้านและบริเวณที่ตักอาหาร ภายในร้านหมูกระทะ มีค่าไม่เกินค่ามาตรฐาน (ค่ามาตรฐานปริมาณฝุ่น PM10 เฉลี่ย 24 ชั่วโมงภายในบรรยากาศโดยทั่วไป 120 µg /m3 ) ปริมาณฝุ่น PM10 บริเวณเหนือเตา ติดกับตัวผู้บริโภค จุดที่มีค่าเฉลี่ยสูงสุดคือบริเวณที่ไม่มีหลังคา 

